**Zápisnica**

**z 3. zasadnutia Obecného zastupiteľstva konaného dňa 20.09.2018 o 18:30 hod. na Obecnom úrade v Dolnom Kalníku**

**Prítomní**: starostka : Iveta Balšianková,

 Poslanci : Ing. Ivana Kostrábová, Ing. Pavol Sedmák, Pavol Huntata, Miloš Kmeť, RNDr. Tatiana Záhradníková

Pozvaní: Ing. Janka Jesenská, Ing. Polonec

**Program:**

1. Zahájenie, prezentácia,
2. Schválenie programu OZ a určenie zapisovateľa a overovateľov zápisnice
3. Lokalita IBV Farské – aktuálna situácia
4. Zásady hospodárenia a nakladania s majetkom obce Dolný Kalník
5. Informácia o začiatku záchranných prác, povodňami poškodeného mosta v starej časti obce
6. Dopravná situácia v okolí autobusovej zástavky
7. Novela zákona o odpadoch – informácia zo školenia
8. Rôzne
9. Diskusia
10. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú všetci poslanci a zasadnutie OZ je uznášania schopné.

**Bod 2**

Starostka obce predložila na schválenie poslancom program OZ, tak ako bol zverejnený na úradnej tabuli obce a web stránke obce.

Za zapisovateľa určila Ing. Pavla Sedmáka , za overovateľov zápisnice Ing. Ivanu Kostrabová a Pavla Huntatu

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č.  **11 / 2018 zo dňa 20.09.2018**

* **schvaľuje** program zasadnutia OZ

**Bod 3**

Lokalita IBV Farské – aktuálna situácia

Starostka obce informovala o momentálnej situácii v lokalite Farské a zodpovedala na otázky v nadväznosti na žiadosť, ktorú zaslal Ing. Polonec. Ing. Polonec informoval prítomných o dohode, ktorú uzatvoril s pánom Mullerom o odkope kopca v časti, ktorá sa týka pozemkov v jeho vlastníctve a vo vlastníctve jeho a manželky. Žiada aby obec vyzvala developera p. Mullera, aby predložil harmonogram s termínmi dokončenia jednotlivých projektov a následne zrealizovania výstavby inžinierských sietí. Taktiež žiada o zvolanie  pracovného stretnutia s pánom Mullerom.

**Bod 4**

Zásady hospodárenia a nakladania s majetkom obce Dolný Kalník

Súčasne s pozvánkou na zasadnutie bol poslancom doručený pracovný materiál „ zásady hospodárenia a nakladania s majetkom obce Dolný Kalník „ Keďže k materiálu neboli žiadne pripomienky a doplňujúce materiály, dala starostka hlasovať o predložených zásadách.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **12/ 2018 zo dňa 20.09.2018**

* **schvaľuje** Zásady hospodárenia a nakladania s majetkom obce Dolný Kalník

**Bod 5**

Informácia o začiatku záchranných prác, povodňami poškodeného mosta v starej časti obce

Starostka obce informovala o situácii, ktorá súvisí s poškodeným mostom. Most je následkom povodní z 06.06.2018 v havarijnom stave, čo potvrdil statický a technický posudok. Je potrebná rozsiahla oprava, pričom Obec rieši vzniknutú situáciu s Okresným úradom v Martine, prostredníctvom záchranných prác.

**Bod 6**

Dopravná situácia v okolí autobusovej zastávky

Vzhľadom na situáciu, ktorá súvisí s bezpečnosťou chodcov pristupujúcich k autobusovej zastávke, bude stretnutie 28.09.2019 so zástupcami dotknutých orgánov štátnej správy a projektantkou. Následne bude spracovaný projekt, ktorý bude riešiť problematickú križovatku.

**Bod 7**

Novela zákona o odpadoch – informácia zo školenia

Starostka obce informovala o triedení odpadu v obci. Pripravuje sa novela zákona, kde obce ktoré dosahujú vyššie percento v triedení odpadu budú mať nižší poplatok za komunálny odpad.

**Bod 8**

Rôzne

Obec objedná VKK na 26.10.2018 s umiestnením pred OU

**Bod 9**

Diskusia – diskutovalo sa priebežne k jednotlivým bodom programu.

**Bod 10**

Záver

Na záver starostka obce poďakovala poslancom a účastníkom zasadnutia za účasť.

V Dolnom Kalníku, dňa 24.09.2018

Zapísal: Ing. Pavol Sedmák

Overil: Ing. Ivana Kostrábová

 Pavol Huntata